Ontleders se die lira het ŉ negatiewe effek op ontluikende valuta gehad. Buiten dat die rand getuimel het, is markte in Asië ook deur die Turkse onstuimigheid getref. En in ’n vroeë verhandeling vandag was daar aanduidings dat Europese markte swakker gaan open.
Die markontleder Wayne McCurrie sê beleggers moet uit die verlede leer. Hy sê in gevalle waar die geldeenheid so skerp val, moet beleggers kalm bly en nie die rand verkoop nie. Hy sê goeie waarde vir die rand is R14 teenoor die Amerikaanse dollar.
McCurrie is egter positief dat die rand kan herstel. Die geldeenheid was ook swakker teenoor die euro en die Britse pond.
“Ons kan ons gereed maak vir ’n rowwe tyd wat voorlê. Terwyl Turkye met sy enorme skuldprobleem sit, gaan onsekere tye die rand in die gesig staar,” het een ontleder bygevoeg.
Die markontleder David Shapiro het op sy Twitter-blad voorspel dat vandag nie ’n goeie dag vir plaaslike markte sal wees nie. Hy het daarop gewys dat faktore teen positiewe markstemming is.